Lav et referat af nedenstående tekst:

Tekst:
Thomas Brun Pedersen fra Brovst fyldte 42 år den 1. november, og her skulle han have haft sin nye handicapbil i fødselsdagsgave. Han fik dog aldrig bilen, da Jammerbugt Kommune havde trukket bevillingen tilbage. Myndighedschef ved Jammerbugt Kommune, Jannie Sommer, forklarede dengang til TV2/Nord, at forhandleren, Bøgsted Biler, havde bygget bilen uden tilladelse fra kommunen, og derfor måtte Thomas Brun Pedersen kigge langt efter bilen i første omgang. Jammerbugt Kommune har efter TV2/Nords dækning af sagen, kigget på bevillingen endnu engang, og det har ført til, at Thomas Brun Pedersen nu får sin bil. Jammerbugt Kommune kunne i dag ikke udtale sig i sagen, men TV2/Nord har snakket med Thomas Brun Pedersen, der glad og lettet kunne fortælle, at han får den specialbyggede handicapbil inden for de næste 14 dage

Referat:
Den scleroserame Thomas Brun Pedersen får nu den handicapbil, som Jammerbugt Kommune i første omgang forhindrede ham i at få.